Ο **Ρόμαν Γκολοβτσένκο** (ρωσικά: *Роман Головченко*, λευκορωσικά: *Раман Галоўчэнка*, γεννημένος στις 10 Αυγούστου 1973) είναι Λευκορώσος πολιτικός, ο οποίος από τις 4 Ιουνίου 2020 κατέχει το αξίωμα του Πρωθυπουργού της Λευκορωσίας.}

Βιογραφικά στοιχεία
-------------------

Γεννήθηκε στις 10 Αυγούστου 1973 στη Ζόντζινα της Λευκορωσικής Σοβιετικής Σοσιαλιστικής Δημοκρατίας. Ο πατέρας του Αλεξάντερ Γκολοβτσένκο αποφοίτησε από το Εθνικό Πολυτεχνείο της Λευκορωσίας και εργάστηκε ως μηχανικός στο Εργοστάσιο Τρακτέρ του Μινσκ. Έζησε στη Ζόντζινα μέχρι την ηλικία των 10 ετών, όταν μετακόμισε με τους γονείς του στο Μινσκ, όπου ολοκλήρωσε την δευτεροβάθμια εκπαίδευσή του. Ο Γκολοβτσένκο σπούδασε στο Ινστιτούτο Διεθνών Σχέσεων της Μόσχας, από το οποίο αποφοίτησε το 1996. Αποφοίτησε επίσης από την Ακαδημία Δημόσιας Διοίκησης της Λευκορωσίας το 2003.

### Σταδιοδρομία

Το 2009 διορίστηκε στη θέση του Αντιπροέδρου της Κυβέρνησης της Λευκορωσίας. Το 2013 έγινε Πρέσβης στα Ηνωμένα Αραβικά Εμιράτα. Το 2018 διορίστηκε Πρέσβης στο Κατάρ, το Κουβέιτ και τη Σαουδική Αραβία. Διορίστηκε στην πρωθυπουργία της Λευκορωσίας από τον Πρόεδρο Αλεξάντερ Λουκασένκο, δύο μήνες πριν από τις προεδρικές εκλογές του 2020. Πριν από το διορισμό του, υπηρετούσε ως Πρόεδρος της Κρατικής Στρατιωτικής-Βιομηχανικής Επιτροπής. Παραιτήθηκε από την πρωθυπουργία στις 17 Αυγούστου 2020, εξαιτίας αντικυβερνητικών διαδηλώσεων. Ωστόσο, η παραίτηση του δεν έγινε δεκτή, ενώ στη νέα κυβέρνηση, που ανακοινώθηκε στις 19 Αυγούστου), συνέχισε να κατέχει τη θέση του Πρωθυπουργού της Λευκορωσίας.

### Προσωπική ζωή

Έχει έναν γιο από τον πρώτο του γάμο και δύο κόρες από τον δεύτερό του γάμο. Ο γιος του Γκεόργκι Γιατσκόφσκι είναι φοιτητής του Κρατικού Τεχνικού Πανεπιστημίου Μπάουμαν της Μόσχας. Μιλάει άπταιστα αγγλικά, αραβικά, γερμανικά και πολωνικά.

Παραπομπές
----------

1. 1 2  «Pantus Dzmitry Aleksandrovich». *www.vpk.gov.by*. Αρχειοθετήθηκε από το πρωτότυπο στις 26 Φεβρουαρίου 2019. Ανακτήθηκε στις 10 Μαρτίου 2022.
2. ↑  «Краснознаменное Торпедо. Дети войны». Ανακτήθηκε στις 9 Δεκεμβρίου 2020. [*νεκρός σύνδεσμος*]
3. ↑  «Женат второй раз, сын пишет стихи по-белорусски: что известно о семье нового премьер-министра Романа Головченко». *Наша Ніва*. Ανακτήθηκε στις 9 Δεκεμβρίου 2020.
4. ↑  «Biography of Roman Golovchenko: what is known about the new Prime Minister of Belarus». *ncomment.com*. Αρχειοθετήθηκε από το πρωτότυπο στις 31 Μαρτίου 2022. Ανακτήθηκε στις 13 Οκτωβρίου 2021.
5. ↑  «Aleksandr Lukashenko makes new appointments | Official Internet Portal of the President of the Republic of Belarus». *president.gov.by* (στα Αγγλικά). Ανακτήθηκε στις 13 Οκτωβρίου 2021.
6. ↑  «Belarus leader names new prime minister two months before election». 4 Ιουνίου 2020 – μέσω www.reuters.com.
7. ↑  «Belarusian government resigns». *eng.belta.by*. 17 Αυγούστου 2020. Ανακτήθηκε στις 9 Δεκεμβρίου 2020.
8. ↑  «Prime minister: All the enterprises are working, there are protesters at some of them». *eng.belta.by*. 18 Αυγούστου 2020. Ανακτήθηκε στις 9 Δεκεμβρίου 2020.
9. ↑  «Lukashenko appoints new government». *eng.belta.by*. 19 Αυγούστου 2020. Ανακτήθηκε στις 9 Δεκεμβρίου 2020.
10. ↑  Александр ИГОРЕВ | Сайт «Комсомольской правды» (4 Ιουνίου 2020). «Биография Романа Головченко: что известно о новом премьер-министре Белоруссии». *kp.by - Сайт «Комсомольской правды»*. Ανακτήθηκε στις 16 Αυγούστου 2020.
11. ↑  «Биография Романа Головченко». *РИА Новости* (στα Ρωσικά). 4 Ιουνίου 2020. Ανακτήθηκε στις 16 Αυγούστου 2020.